Nå er våren her: – Jeg blir rett og slett glad
Sol, sol, og atter sol! Det blir kun et ørlite opphold i helgen.  – Det er bare glede og lykke.  Det sier Bente Stoltenberg (76) når VG møter henne og mannen Dag Petterøe (71) i solsteiken på Karl Johans gate i Oslo. De to nyter en etterlengtet vårfølelse.  Paret bor i Vestfold, men er på besøk i hovedstaden et par dager – på kosetur, som de selv beskriver det.  – Og nedover Slottsparken hadde det allerede kommet vårblomster, sier Stoltenberg fornøyd.  Til turistenes glede vil det være vel så fint vær i Vestfold når de er tilbake der igjen: Ifølge statsmeteorolog Unni Nilssen ved Meteorologisk institutt, er det nemlig solfylte dager i vente på hele Østlandet.  – På Østlandet ser det ut som det kommer til å bli plussgrader de neste dagene, sier statsmeteorologen.  Frem til helgen kan østlendinger forvente seg omtrent fem plussgrader. Fra lørdag ser det derimot ut til at gradestokken vil holde seg på rundt null grader.  – Men det er bare noen få dager det vil bli litt kaldere. Når vi kommer over helgen igjen kan det stige litt. Da blir det vår igjen, beroliger Nilssen.  Vestlandet vinner De som tilsynelatende er aller mest heldig med været nå er vestlendingene, sier meteorologen. – Det ser ut som det blir typisk vårvær. Her kan det bli opp mot ti grader noen steder, forteller hun.  Også Trøndelag kan glede seg over omtrent like temperaturer som på Vestlandet, ifølge meteorolog Nilssen.  I Troms og Finnmark vil derimot temperaturen holde seg på omtrent null. På Sørlandet er det ventet noe nedbør, som vil komme i form av sludd.  – Så kommer det seg litt over helgen. Da får de igjen de fine dagene. Pause fra lesesalen På en benk møter VG masterstudentene Nora Netteland (26) og Viktor Bugge (26). – Jeg blir rett og slett glad, sier Netteland.  Da Bugge så ut av vinduet onsdag morgen gjorde han ikke annet enn å starte dagen med rytmer fra favorittartisten: – Jeg satte på Justin Bieber, og følte at det var skikkelig sommer, forteller Bugge.  Onsdag formiddag tar de seg en pause fra masterskriving.  – Hvor mange sider har dere igjen å skrive? – Kanskje 100? Vi sitter gjerne her i stedet, sier Netteland.  Det kan imidlertid virke som at det ikke bare nordmenn som har siklet etter sommer. – Nå kommer livet tilbake! Satish Sen (66) er klar i talen da han skal beskrive sinnsstemningen denne marsdagen. Svensken er på jobbreise i Norge, sammen med kollegaen Simon Fors (47). – Jeg trodde det var enda mer vår i Sverige, jeg? – Mer vår enn dette blir det ikke, sier Fors.  – Norge er fantastisk, legger Sen til. Disse farevarslene gjelder Det milde været kommer ikke uten noen konsekvenser. Disse farevarslene fra Meteorologisk institutt kan det være lurt å kjenne til: Det er ikke før 15. april det generelle bålforbudet trer i kraft i Norge. Likevel råder varsom.no deg til å være forsiktig med åpen ild i områder med skogbrannfare. 
Sol og vårfølelse sprer seg over store deler av landet Østlandet forventer plussgrader de neste dagene, men en noe kjøligere helg, før våren vender tilbake til uken Vestlandet og Trøndelag kan få temperaturer opptil 10 grader Det er farevarsler om flom i deler av Østfold og skogbrannfare i Vestland, Trøndelag og Møre og Romsdal